钦定古今图书集成/明伦汇编/氏族典/第425卷 > 《廖用贤尚友录》 > 管良相
## 钦定古今图书集成/明伦汇编/氏族典/第425卷 > 《廖用贤尚友录》 > 管良相

按《明外史管良相传》：“良相，乌撒卫指挥。为人慷慨负
奇节。天启初，樊龙等反于四川，巡抚李橒召置麾下，
与筹军事。良相策安邦彦必反，佐橒为固守计。寻以祖母疾，乞假归乌撒。逾月，邦彦反，围其城，良相固守
不下。久之，外援不至，城陷，自缢死。同官李应期、朱运
泰、蒋邦俊亦遇害。时普定卫王明重、威清卫丘述尧”、
平坝卫金绍勋、坝阳把总简登，并死邦彦之难。